ऊ ला ला ने जिस तरह से हमारे मध्य उम्र की बंदिशों को तोड़ा है, यह काबिले-गौर है। क्या बच्चा, क्या जवान और क्या बूढ़ा हर कोई ऊ ला ला ऊ ला ला कहने-करने में अपनी तरह से व्यस्त है। सड़कों पर मजनूंओं के बीच ऊ ला ला शब्द की डिमांड बढ़ गई है। आलम यह है कि मेरे मोहल्ले में हर दूसरे घर से किस्म-किस्म की ऊ ला ला, ऊ ला ला की आवाजें दिन-रात आती रहती हैं। कई बिछड़े व बिगड़े दिल ऊ ला ला के असर के बाद से सुधरने व संवरने लगे हैं। यह ऊ ला ला की बड़ी कामयाबी है।